EkBass/fiwiki-20250220-pages-articles huggingface dataset:
Tristan Bowen

Tristan Bowen (s. 30. tammikuuta 1991 Van Nuys, Kalifornia) on yhdysvaltalainen jalkapalloilija, joka edustaa Veikkausliigassa pelaavaa Kuopion Palloseuraa. Oikeajalkainen Bowen on pelipaikaltaan hyökkääjä.http://www.transfermarkt.co.uk/tristan- bowen/profil/spieler/105976#subnavi == Ura == === Seurajoukkueura === Bowen aloitti uransa Los Angeles Galaxyssä, jonka edustusjoukkueessa Major League Soccerissa hän pelasi vuosina 2009–2010 18 ottelua tehden kaksi maalia. Vuonna 2009 hän oli lainalla sekä Hollywood United Hitmenissä että nykyisin Fort Lauderdale Strikersinä tunnetussa Miami FC:ssä. Vuodet 2011–2013 hän edusti MLS:n Chivas USA:a, jossa otteluita kertyi 30 ja maalejakin kaksi. Kauden 2011–2012 hän oli kokonaan lainassa Belgian kakkosdivisioonan KSV Roeselaressa, jossa hän teki 24 ottelussa kolme maalia.http://nr.soccerway.com/players/tristan-bowen/82441/ Vuonna 2014 Bowen edusti MLS:n Seattle Soundersia seitsemän ottelun verran, ennen kuin New England Revolution varasi hänet MLS:n uudelleenvaraustilauksessa. Revolution purki hänen sopimuksensa heinäkuussa 2015. Elokuussa 2015 Bowen siirtyi Suomen Veikkausliigan Kuopion Palloseuraan loppukauden kattavalla sopimuksella.http://yle.fi/urheilu/yhdysvaltalaishyokkaaja_antoi_riittavat_naytot__kups_ja_tristan_bowen_sopimukseen/8210731 Hän debytoi liigassa jo kahden päivän päästä siirrostaan, HIFK:ta vastaan. == Maajoukkueura == Bowen on edustanut Yhdysvaltoja alle 18- ja alle 20-vuotiaiden maajoukkuetasoilla. Hän voi edustaa aikuisten maajoukkuetasolla Yhdysvaltain sijaan myös Jamaikaa, jossa hänellä on sukujuuria. == Lähteet == Luokka:Yhdysvaltalaiset jalkapalloilijat Luokka:Vuonna 1991 syntyneet Luokka:Elävät henkilöt
Imre Harangi

Imre Harangi (16. lokakuuta 1913 Nyíradony – 4. helmikuuta 1979 Budapest) oli unkarilainen kevyen sarjan amatöörinyrkkeilijä, jonka ura ajoittui vuosille 1934-1942. Tänä hän saavutti olympiakultaa ja EM-hopeaa. Imre Harangi tuli Budapestiin 14-vuotiaana. Paikallinen nyrkkeilyvalmentaja Zsigmond Adler huomasi nuoren Harangin kyvyt. Ensimmäisen Unkarin mestaruutensa hän otti vuonna 1933. Seuraavan vuoden Budapestissä käydyissä EM-kisoissa hän eteni aina loppuotteluun voitettuaan ensin englantilaisen ja puolalaisen vastustajansa. Välierässä tuli vastaan Romanian Constantin David, josta tuli pistevoitto. Loppuotteluvastustaja oli Italian Mario Facchin, jolle Harangi koki pistetappion. Unkarin mestaruuksia Harangin uralla tuli kaikkiaan kuusi vuosina 1933-1938. Berliinin olympialaisissa Harangin ensimmäinen vastustaja oli Sveitsin Seidel, jonka hän voitti varsin helposti. Seuraavaksi vastustajaksi tuli Filippiinien Jose Padilla, jonka hän myös voitti. Padilla oli vahvaiskuinen vastustaja ja oli voittanut Saksan Karl Schmedes ensimmäisellä kierroksella. Välierissä tuli vastaan Tanskan Poul Kops, jonka Harangi voitti, vaikka Harangin otsaan tuli varsin suuri haava. Loppuottelussa vastassa oli Viron Nikolai Stepulov, joka hävisi unkarilaisella, vaikka Harangin kasvot olivat välieräottelun ruhjeiden vuoksi laastaroidut. Palkintojenjakotilaisuudessa voittajalla oli suuri side peittäen vasemman silmän ja otsapuoliskon. Pian olympiavoittonsa jälkeen Harangi päätti nyrkkeilyuransa ja keskittyi ammattinsa lentäjänä. Toisen maailmansodan aikana Harangi palveli Unkarin ilmavoimissa hävittäjälentäjänä. Hän joutui tekemään sodassa pakkolaskun ja loukkaantui vakavasti. Sodan jälkeen hän työskenteli nyrkkeilyvalmentajana. Imre Harangin syntymän 90-vuotismuistoksi vuonna 2003 hänen syntymäkaupunkinsa Nyíradonyn julisti hänet kunniakansalaisekseen. Kaupungissa nimettiin myös urheiluhalli hänen nimelleen. Unkarissa pidetään myös vuosittain Harangin mukaan nimetty nuorten nyrkkeilykilpailu. ==Lähteet== Luokka:Unkarilaiset nyrkkeilijät Luokka:Unkarilaiset olympiavoittajat Luokka:Vuonna 1913 syntyneet Luokka:Vuonna 1979 kuolleet
Aitojäärä

Aitojäärä (Clytus arietis) on sarvijäärien heimoon kuuluva kovakuoriaslaji. Se on 8–14 millimetrin pituinen. Sen pääväri on musta ja sillä on ampiaisen tapaan keltaisia juovia ja laikkuja. Takajalat ovat hyvin pitkät ja raajat kellertävät. Toukat oleskelevat kuolleissa puissa, jotka eivät ole hyvin lahonneita, enimmäkseen koivussa ja pähkinäpensaassa. Aitojäärä lentää lähinnä sarjakukkaisten kasvien kukkien läheisyydessä. Sitä esiintyy Suomen lounaisosassa. Laajemmin lajia esiintyy lähinnä Euroopassa. == Lähteet == == Aiheesta muualla == *Laji.fi: Aitojäärä (Clytus arietis) *iNaturalist: Aitojäärä (Clytus arietis) *Ötökkätieto: Aitojäärä (Clytus arietis) *Sepeteus.fi – kuvia jääristä *UniProt: Taxonomy - Clytus arietis *Global Biodiversity Information Facility (GBIF): Clytus arietis *Pherobase: Semiochemicals of Clytus arietis Luokka:Sarvijäärät
Terrorin talo

Terrorin talo (, ) on Unkarin pääkaupungissa Budapestissa sijaitseva museo, jonka näyttelyt kertovat Unkarin historiasta fasismin ja kommunismin aikoina 1900-luvulla. Museo on avattu helmikuussa 2002, ja se toimii myös kommunistien ja Nuoliristi-puolueen harjoittaman kidutuksen ja terrorin uhrien muistona. Museon johtaja on Mária Schmidt. Museo toimii entisessä salaisen poliisin ÁVO:n (vuodesta 1949 ÁVH) päämajassa osoitteessa Andrássy út 60. Luokka:Budapestin museot Luokka:Historialliset museot
Isä Brown ja hänen laumansa

Isä Brown ja hänen laumansa () on brittiläinen huumorilla höystetty rikosdraamasarja, jota on esitetty vuodesta 2013 alkaen. Sarja perustuu kirjailija G. K. Chestertonin 1900-luvun alussa luomaan hahmoon. Isossa- Britanniassa sarja alkoi BBC One -kanavalla tammikuussa 2013. Suomessa Yle TV1 esitti sarjan tuotantokaudet 1–3 18. maaliskuuta–5. toukokuuta 2015 välisenä aikana, ja neljännen tuotantokauden 12.–25. toukokuuta 2016. Sarjan ensimmäinen jakso keräsi Suomessa keskimäärin 560 000 katsojaa ja tavoitti 774 000 suomalaista, ollen kuukauden toiseksi katsotuin ulkomainen televisiosarja. Loppuvuodesta 2023 sarjan kaikki 10 kautta olivat nähtävissä Yle Areenassa ja jaksoja esitettiin sen lisäksi TV1:llä. 11. tuotantokauden jaksojen oli tarkoitus tulla julkaistuiksi alkuvuodesta 2024. == Juoni == Sarjan päähenkilö on 1950-luvun Kemblefordin kuvitteellisessa pikkukylässä Cotswoldsin kukkuloilla asuva ilmeikäs Isä Brown (Mark Williams), katolinen pappi, joka on mieltynyt murhien tutkimiseen ja sekaantuukin aina poliisitutkintaan komisarioiden Valentinen (1. kausi), Sullivanin (kaudet 2–3 ja 10–) ja Malloryn (kaudet 4–9) yrittäessä estää häntä. Isä Brownin pitkäaikainen vihollinen on herrasmiesvaras Flambeau. Ruokaan mieltynyt pappi onnistuu kuitenkin selvittämään rikokset apunaan hurskas seurakuntasihteeri rouva McCarthy, miehiä jahtaava kreivitär Lady Felicia ja naisten kanssa peuhaava Lady Felician autonkuljettaja Sid Carter. ==Näyttelijät== == Kuvauspaikat == Sarjaa on kuvattu Lounais-Englannissa Gloucestershiren ja Worcestershiren kreivikunnissa. Isä Brownin roomalaiskatolisena kirkkona toimi Blockleyn kylässä sijaitseva anglikaaninen Church of St Peter and St Paul -kirkko. == Spin-off-sarja == Sarjalle on tehty spin-off-televisiosarja Sisar Bonifacen mysteerit (Sister Boniface Mysteries), jonka päähenkilö on Isä Brown ja hänen laumansa -sarjan ensimmäisen kauden kuudennessa jaksossa esiintynyt sisar Boniface. == Huomautukset == == Lähteet == *yle.fi - Isä Brown ja hänen laumansa === Viitteet === == Aiheesta muualla == * Isä Brown ja hänen laumansa BBC:n sivuilla * Luokka:2010-luvun brittiläiset draamakomediasarjat Luokka:BBC:n televisio-ohjelmat
Sauli Kilpeläinen

Sauli Kilpeläinen (s. 12. elokuuta 1996 Kotka) on suomalainen jalkapallomaalivahti.http://www.transfermarkt.co.uk/sauli- kilpelainen/profil/spieler/322141 Kilpeläinen oli ensimmäistä kertaa Kotkan Työväen Palloilijoiden kokoonpanossa jo kaudella 2012, ollen vaihtopenkillä viidessä Kakkosen ottelussa. Kaudeksi 2015 KTP nousi Veikkausliigaan ja Kilpeläinen on pelannut lainalla seuran farmijoukkueessa Susissa. Pääsarjadebyyttinsä Kilpeläinen teki elokuussa 2015, kun hän tuli vaihdosta kentälle Jere Pyhärannan saatua punaisen kortin Vaasan Palloseuraa vastaan.http://nr.soccerway.com/players/sauli-kilpelainen/248926/ Kilpeläinen torjui tilanteesta seuranneen Juho Mäkelän rangaistuspotkun. == Lähteet == Luokka:Suomalaiset jalkapallomaalivahdit Luokka:Vuonna 1996 syntyneet Luokka:Elävät henkilöt
Tulimyrsky (elokuva)

Tulimyrsky (Backdraft) on vuonna 1991 ensi-iltansa saanut trillerielokuva, jonka on ohjannut Ron Howard. Se kertoo Chicagon palomiesyksiköstä, joka outojen tulipalokuolemien seurauksena alkaa jäljittää murhapolttajaa. Elokuvan pääosissa ovat Kurt Russell, William Baldwin, Scott Glenn ja Jennifer Jason Leigh. Merkittävissä sivurooleissa nähdään mm. Donald Sutherland ja Robert De Niro. Elokuva oli kaupallinen menestys ja sai kolme Oscar-ehdokkuutta. Kriitikkojen arviot olivat sekalaisia; erikoistehosteita ja näyttelijäsuorituksia kiitettiin, mutta tarinaa moitittiin arvioissa. == Juoni == Riitaisat McCaffreyn veljekset ovat molemmat seuranneet edesmenneen palomiesisänsä jalanjälkiä ja päätyvät työskentelemään samalle paloasemalle. Vanhempi veli Stephen on aseman karski esimies, joka haluaa taistella tulta vastaan paljain nyrkein, kun taas herkemmän nuoremman veljen Brianin on vaikea sopeutua vaaralliseen työhön. Brian löytääkin uuden uran päästessään eksentrisen palotutkija Rimgalen avuksi tutkimaan ihmishenkiä vaatineita outoja tulipaloja. == Näyttelijät == ==Arvioita== Video-oppaassa vuodelta 1994 Olavi Similä arvostaa elokuvan tulitehosteita, mutta pitää elokuvan sivujuonta (pyromaanijahtia) kiinnostavampana kuin veljeksiin keskittyvää pääjuonta. Hän antaa Tulimyrskylle kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == * Luokka:Vuoden 1991 yhdysvaltalaiset elokuvat Luokka:Ron Howardin ohjaamat elokuvat Luokka:Yhdysvaltalaiset toimintatrillerit
Diego Occhiuzzi

Diego Occhiuzzi (s. 30. huhtikuuta 1981 Napoli) on italialainen säilämiekkailun olympiamitalisti, maailmanmestari ja Euroopan-mestari. Oikeakätinen Occhiuzzi edustaa Sala d’Armi Aeronautica -seuraa.http://fie.org/fencers/fencer/4603 Occhiuzzi saavutti vuoden 2008 kesäolympialaisista Pekingistä pronssia joukkuekilpailusta.http://www.sports- reference.com/olympics/athletes/oc/diego-occhiuzzi-1.html Vuoden 2012 kesäolympialaisista Lontoosta hän saavutti hopeaa henkilökohtaisesta kilpailusta ja pronssia joukkuekilpailusta. MM-kilpailuista Occhiuzzilla on yksi kultamitali, kaksi hopeamitalia ja kaksi pronssia, jotka kaikki ovat tulleet joukkuekilpailusta. EM-kilpailuista hän on saavuttanut viisi kultaa ja yhden hopean. Vuoden 2005 kesäuniversiadeista İzmiristä hän voitti joukkuepronssia. == Lähteet == Luokka:Italialaiset miekkailijat Luokka:Italialaiset olympiamitalistit Luokka:Vuonna 1981 syntyneet Luokka:Elävät henkilöt
Häntälä (Suomusjärvi)

Häntälä on kylä Aneriojärven rannalla Suomusjärvellä Salossa. Kylä sijaitsee noin 4 kilometrin päässä Suomusjärveltä. Sen lähimmät naapurikylät ovat Suomusjärven Ahtiala ja Laperla. Kylän vanhin asutus yhdessä Aneriojärven rannassa sijaitsevan Suomusjärven Laperlan ja Aneriojärveen laskevan Varesjoen varressa sijaitsevan Kiikalan Yltäkylän kyläasutuksen kanssa on osa Aneriojärven kylä-asutuksen valtakunnallisesti merkittävää rakennettua kulttuuriympäristöä. Sen piirissä kyläasutuksen rakenne on Varsinais-Suomelle tyypillisesti säilynyt tiiviinä huolimatta iso- ja uusjaoista ja antaa hyvän käsityksen 1800- ja 1900-lukujen talonpoikaisesta rakentamisesta vauraalla maanviljelysalueella. ==Lähteet== Luokka:Suomusjärven kylät Luokka:Aneriojärven kyläasutus
Halonen (täsmennyssivu)

Halonen voi tarkoittaa seuraavia: * Halonen, sukunimi * Halonen, kauppaketju * Halonen, Kassu Halosen albumi * Halosen uuni, luola Kuusamossa * Halonen, saari Karttulassa.
Ágios Geórgios (Hydra)

Ágios Geórgios (), antiikin Belbina (), on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahden suulla noin 11 meripeninkulmaa (noin 20 kilometriä) Soúnion niemestä etelään. Saaren pinta- ala on 4,3 neliökilometriä ja se on asumaton (vuonna 2001). Hallinnollisesti Ágios Geórgios kuuluu Hydran kuntaan, Saarten alueyksikköön ja Attikan alueeseen. Vuoden 2011 väestönlaskennassa Kreikan tilastokeskus oli lukenut saaren Lavreotikín kuntaan ja Itä-Attikan alueyksikköön, mutta tämä korjattiin Kreikan lakineuvoston päätöksellä vuonna 2017. Antiikin aikana saari luettiin osaksi Peloponnesosta, vaikka sijaitseekin lähempänä Attikaa. Saarella sijaitsi pieni Belbinan kaupunki. Nykyisin saari on nimetty Pyhän Georgioksen eli Pyhän Yrjön mukaan. == Lähteet == Luokka:Argo-Saroniset saaret Luokka:Hydra
Ágios Ioánnis (saari)

Ágios Ioánnis () on pieni Kreikan saari, joka kuuluu Argo-Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saaren pinta-ala on 0,85 neliökilometriä ja se on asumaton (vuonna 2011). Hallinnollisesti Ágios Ioánnis kuuluu Aíginan kuntaan, Saarten alueyksikköön ja Attikan alueeseen. Saari on nimetty Pyhän Johanneksen mukaan. Aivan saaren lounaispuolella sijaitsee suurin piirtein samankokoinen Ágios Thomáksen saari. Luokka:Diapória Nisiá
Ágios Thomás (saari)

Ágios Thomás () on pieni Kreikan saari, joka kuuluu Argo-Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saaren pinta-ala on 0,9 neliökilometriä ja se on asumaton (vuonna 2011). Hallinnollisesti Ágios Thomás kuuluu Aíginan kuntaan, Saarten alueyksikköön ja Attikan alueeseen. Saari on nimetty Pyhän Tuomaan mukaan. Warren Buffett osti saaren 15 miljoonalla eurolla vuonna 2015 Kreikan myytyä pieniä asumattomia saaria talouskriisin seurauksena. Aivan saaren koillispuolella sijaitsee suurin piirtein samankokoinen Ágios Ioánniksen saari. == Lähteet == Luokka:Diapória Nisiá
Arsída

Arsída (; myös Eleoúsa, Ελεούσα; Elaioúsa, Ελαιούσα; Artsidás, Αρτσιδάς; Argéntas, Αργέντας) on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Anávyssoksen kaupungin edustalla. Saaren pinta-ala on 0,8 neliökilometriä ja se on asumaton (vuonna 2011). Hallinnollisesti Arsída kuuluu Saronikóksen kuntaan, Itä-Attikan alueyksikköön ja Attikan alueeseen. == Aiheesta muualla == Luokka:Argo- Saroniset saaret Luokka:Saronikós
Diapória Nisiá

Diapória Nisiá (; ) eli Pentánisa (, myös Pentanísia, Πεντανήσια) on pieni Kreikan saariryhmä, joka kuuluu Argo-Saronisten saarten saariryhmään ja jonka saaret sijaitsevat Saroninlahdessa Aíginan saaren länsipuolella. Saaret ovat asumattomia. Hallinnollisesti Diapória Nisián saaret kuuluvat Aíginan kuntaan, Saarten alueyksikköön ja Attikan alueeseen. == Saaret == Saariryhmän suurimmat saaret ovat: Nimi Väkiluku (2011) Pinta-ala (km²) (n.) 1 Ágios Thomás 0 0,90 2 Ágios Ioánnis 0 0,85 3 Ypsilí (Psilí) 0 0,52 4 Tragonísi 0 0,21 5 Plateiá 0 0,12 6 Stachtorrói (Stachtorrogí, Stachteró) 0 0,09 7 Ledoú (Kleidoú) 0 0,08 8 Kourmouloúdes 1 0 0,032 9 Prasoú 0 0,014 10 Kourmouloúdes 2 0 0,012 11 Anagnóstis 0 0,005 12 Moládi (Moláthi) 0 0,005 == Lähteet == *
Dokós

Dokós () on Kreikan saari, joka kuuluu Argo-Saronisten saarten saariryhmään. Saaren pinta-ala on 12,5 neliökilometriä ja asukasluku 18 (vuonna 2011). Hallinnollisesti Dokós kuuluu Hydran kuntaan, Saarten alueyksikköön ja Attikan alueeseen. Dokós sijaitsee Peloponnesoksen niemimaahan kuuluvan Argoliin niemimaan itärannikon edustalla mantereen ja Hydran saaren välissä. Saaren asutus on sen pohjoisrannikolla. Saaren erottaa mantereesta noin kilometrin levyinen salmi. Etäisyys Hydralle on noin kolme kilometriä. == Lähteet == == Aiheesta muualla == Luokka:Argo-Saroniset saaret Luokka:Hydra
Falkonéra

Falkonéra () eli Gerakoúlia (Γερακούλια) on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 1,3 neliökilometriä ja se on asumaton (vuonna 2001). Hallinnollisesti Falkonéra kuuluu Spétseen kuntaan, Saarten alueyksikköön ja Attikan alueeseen. Falkonéra sijaitsee Egeanmeren lounaisosassa keskellä Myrtóonmerta erillään muista saarista ja suhteellisen kaukana rannikosta. Saaren etäisyys Peloponnesoksen itärannikosta on noin 38 meripeninkulmaa (noin 71 kilometriä). Spétseen saari sijaitsee noin 43 meripeninkulmaa (noin 79 kilometriä) luoteeseen ja Míloksen saari noin 23 meripeninkulmaa (noin 43 kilometriä) itäkaakkoon. Falkonéran lähellä sattui 8. joulukuuta 1966 yksi Kreikan historian suurimmista merionnettomuuksista, kun autolautta SS Heraklion upposi ja vei mukanaan 217 henkeä. == Lähteet == == Aiheesta muualla == Luokka:Argo-Saroniset saaret Luokka:Spétses
Fléves

Fléves (), antiikin Faura (, ), on pieni Kreikan saari, joka kuuluu Argo- Saronisten saarten saariryhmään ja sijaitsee Saroninlahdessa Kavoúrin niemen ja Vouliagménin kaupungin edustalla. Saaren pinta-ala on 1,4 neliökilometriä ja se on asumaton (vuonna 2001). Hallinnollisesti Fléves kuuluu Vári-Voúla- Vouliagménin kuntaan, Itä-Attikan alueyksikköön ja Attikan alueeseen. == Lähteet == Luokka:Argo-Saroniset saaret Luokka:Vári-Voúla-Vouliagméni
Kyrá

Kyrá (; myös Kirá) on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 0,8 neliökilometriä ja se on asumaton (vuonna 2001). Hallinnollisesti Kyrá kuuluu Agkístrin kuntaan, Saarten alueyksikköön ja Attikan alueeseen. Kyrá sijaitsee Agkístrin saaren ja Peloponnesoksen niemimaahan kuuluvan Argoliin niemimaan välissä. Etäisyys idässä sijaitsevaan Agkístriin on noin 3 meripeninkulmaa (noin 5,5 kilometriä). Luokka:Agkístri Luokka:Argo-Saroniset saaret
Sanandaj

Sanandaj, () on kaupunki Iranin Kordestanin (Kurdistan) maakunnassa. Sanandajin väkiluku on kasvanut seuraavasti: 40 641 (1956), 54 578 (1966), 95 872 (1976), 204 537 (1986), 244 039 (1991), 277 808 (1996), 316 862 (2006) ja 373 987 asukasta (2011). ==Lähteet== == Aiheesta muualla == * Sanandaj, Iran (britannica.com) Luokka:Iranin kaupungit Luokka:Kordestān
Moní (saari)

Moní () on pieni Kreikan saari, joka kuuluu Argo-Saronisten saarten saariryhmään ja sijaitsee Aíginan saaren lounaispuolella Pérdikan kylän edustalla. Saaren pinta-ala on 1,350 neliökilometriä ja se on asumaton (vuonna 2001). Hallinnollisesti Moní kuuluu Aíginan kuntaan, Saarten alueyksikköön ja Attikan alueeseen. Monín erottaa Aíginasta noin 460 metriä leveä salmi. Saarella on uimarantoja ja kesäisin joitakin turistipalveluita. Sinne on yhteys Aíginan Pérdikan kylästä. == Lähteet == == Aiheesta muualla == Luokka:Aígina Luokka:Argo-Saroniset saaret
Pátroklos (saari)

Pátroklos () eli Gaïdouronísi (Γαϊδουρονήσι), antiikin Patroklu Kharaks () tai Kopros (), on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Soúnion niemen eteläkärjen edustalla. Saaren pinta-ala on 2,8 neliökilometriä ja se on asumaton (vuonna 2011). Hallinnollisesti Pátroklos kuuluu Saronikóksen kuntaan, Itä-Attikan alueyksikköön ja Attikan alueeseen. Saaren antiikin ajalle palautuvan nimen sanottiin olevan peräisin Ptolemaios II:n laivastoa komentaneesta Patrokloksesta, joka rakennutti sinne linnoituksen.Pausanias: Kreikan kuvaus 1.1.1 (kreik.) (engl. käännös). == Lähteet == Luokka:Argo-Saroniset saaret Luokka:Saronikós
Plateiá (Argolis)

Plateiá (; transl. myös Platiá) on pieni Kreikan saari, joka kuuluu Argo- Saronisten saarten saariryhmään ja sijaitsee Argoliinlahdessa Peloponnesoksen niemimaahan kuuluvan Argoliin niemimaan etelärannikolla. Saaren pinta-ala on 1,8 neliökilometriä ja se on asumaton (vuonna 2011). Hallinnollisesti Plateiá kuuluu Náfplion kuntaan, Argoliksen alueyksikköön ja Peloponnesoksen alueeseen. Saaren etäisyys rannikosta on noin 1,5 meripeninkulmaa (noin 2,8 kilometriä). Sen luoteispuolella sijaitsee Rómvin saari. == Lähteet == Luokka:Argo-Saroniset saaret Luokka:Náfplio
Psilí

Psilí () on pieni Kreikan saari, joka kuuluu Argo-Saronisten saarten saariryhmään ja sijaitsee Argoliinlahdessa Peloponnesoksen niemimaahan kuuluvan Argoliin niemimaan etelärannikolla. Saaren pinta-ala on 2,1 neliökilometriä ja se on asumaton (vuonna 2011). Hallinnollisesti Psilí kuuluu Náfplion kuntaan, Argoliksen alueyksikköön ja Peloponnesoksen alueeseen. Saaren etäisyys rannikosta on noin 1,4 meripeninkulmaa (noin 2,6 kilometriä). Sen luoteispuolella sijaitsevat Plateián ja Rómvin saaret ja kauempana kaakossa Spétseen saari. == Lähteet == Luokka:Argo-Saroniset saaret Luokka:Náfplio
Psyttáleia

Psyttáleia (; transl. myös Psittália) on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Pireuksen sataman edustalla sen ja Salamiin saaren välissä. Saaren pinta-ala on 0,375 neliökilometriä ja se on asumaton (vuonna 2011). Hallinnollisesti Psyttáleia kuuluu Pireuksen kuntaan, Pireuksen alueyksikköön ja Attikan alueeseen. Saarella on Euroopan suurin jätevedenpuhdistamo, jossa puhdistetaan koko Attikan alueen jätevedet. Se täyttää lähes koko saaren. Saarella on myös majakka. == Historia == Psyttáleia päätyi keskelle Salamiin meritaistelua vuonna 480 eaa. Tuolloin persialaiset ryhmittivät oman ja liittolaistensa laivaston saaren eteläpuolelle, sekä valtasivat saaren voidakseen siten pelastaa taistelussa sinne ajautuvat omat laivat ja miehet ja tuhota sinne ajautuvat viholliset. Laivasto kohtasi Ateenan ja sen liittolaisten laivaston saaren pohjoispuolella Salamiin edustalla. Ateenalaisten voitettua he valtasivat Psyttáleian takaisin ja surmasivat kaikki siellä olleet persialaiset.Herodotos: Historiateos VIII.76, VIII.95. == Lähteet == == Aiheesta muualla == Luokka:Argo-Saroniset saaret Luokka:Pireus
Revythoúsa

Revythoúsa (; transl. myös Revithoúsa) on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahteen kuuluvassa Mégaranlahdessa Salamiin saaren ja Megariin rannikon välissä. Saaren pinta-ala on 0,144 neliökilometriä ja se on asumaton (vuonna 2011). Hallinnollisesti Revythoúsa kuuluu Salamiin kuntaan, Saarten alueyksikköön ja Attikan alueeseen. Revythoúsan saarella on LNG-terminaali, joka on Kreikan ainoa. Sen säiliökapasiteetti on ja kaasuksipalauttamisen kapasiteetti (vuonna 2023). == Lähteet == Luokka:Argo-Saroniset saaret Luokka:Salamis
Rómvi

Rómvi () on pieni Kreikan saari, joka kuuluu Argo-Saronisten saarten saariryhmään ja sijaitsee Argoliinlahdessa Peloponnesoksen niemimaahan kuuluvan Argoliin niemimaan etelärannikolla Tolón kylän edustalla. Saaren pinta-ala on 1,6 neliökilometriä ja se on asumaton (vuonna 2011). Hallinnollisesti Rómvi kuuluu Náfplion kuntaan, Argoliksen alueyksikköön ja Peloponnesoksen alueeseen. Saaren erottaa rannikosta noin 310 metriä leveä salmi. Saaren kaakkoispuolella sijaitsevat Plateián ja Psilín saaret. == Aiheesta muualla == Luokka:Argo-Saroniset saaret Luokka:Náfplio
Spetsopoúla

Spetsopoúla () on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 1,95 neliökilometriä ja se on asumaton (vuonna 2011). Hallinnollisesti Spetsopoúla kuuluu Spétseen kuntaan, Saarten alueyksikköön ja Attikan alueeseen. Spetsopoúla (”Pieni Spétses”) sijaitsee Spétseen saaren kaakkoispuolella Peloponnesokseen kuuluvan Argoliin niemimaan eteläkärjen edustalla. Saarten välinen etäisyys on noin 700 metriä. Spetsopoúlan ainoa kylä on nykyisin vailla vakituista asutusta oleva Spetsopoúlan kylä saaren pohjoisrannikolla. == Lähteet == Luokka:Argo- Saroniset saaret Luokka:Spétses
Tríkeri (saari)

Tríkeri (; myös Trikéri, Τρικέρι) on pieni Kreikan saari, joka kuuluu Argo- Saronisten saarten saariryhmään. Saaren pinta-ala on 1,0 neliökilometriä ja se on asumaton (2011). Hallinnollisesti Tríkeri kuuluu Hydran kuntaan, Saarten alueyksikköön ja Attikan alueeseen. Tríkeri sijaitsee Spétseen ja Hydran saarten välissä noin 4,3 meripeninkulmaa (noin 8 kilometriä) Peloponnesoksen niemimaahan kuuluvan Argoliin niemimaan itärannikosta. Sen pohjoispuolella sijaitsee Dokóksen saari. == Lähteet == Luokka:Argo-Saroniset saaret Luokka:Hydra
Tríkeri

Tríkeri () tai Trikéri (Τρικέρι) voi viitata seuraaviin Kreikan paikkoihin: * Tríkeri, kylä ja Notió Pílion kunnan kunnallisyksikkö Magnesian alueyksikössä Thessalian alueella * Tríkeri, saari Argo-Saronisten saarten saariryhmässä * Palaió Tríkeri, saari Pagasitikóslahdella
Khorramabad

Khorramabad, (, Khorram Abād, Khoramabad, Khurramābād tai Khur Ramābād) on Iranin Lorestanin maakunnan pääkaupunki. Khorramabadin väkiluku on kehittynyt seuraavasti: 272 815 (1996), 333 945 (2006) ja 348 216 asukasta (2011). ==Lähteet== == Aiheesta muualla == * Khorramābād, Iran (britannica.com) Luokka:Iranin kaupungit Luokka:Lorestān
Velopoúla

Velopoúla () eli Parapóla (Παραπόλα) on pieni Kreikan saari, joka kuuluu Argo- Saronisten saarten saariryhmään. Saaren pinta-ala on 1,85 neliökilometriä ja se on asumaton (vuonna 2011). Hallinnollisesti Velopoúla kuuluu Spétseen kuntaan, Saarten alueyksikköön ja Attikan alueeseen. Velopoúla sijaitsee Myrtóonmerellä Egeanmeren lounaisosassa erillään muista saarista ja suhteellisen kaukana rannikosta. Saaren etäisyys Peloponnesoksen itärannikosta on noin 22 meripeninkulmaa (noin 40 kilometriä). Saarella on majakka. == Lähteet == Luokka:Argo-Saroniset saaret Luokka:Spétses
Ypsilí

Ypsilí (; transl. myös Ipsilí) on pieni Kreikan saari, joka kuuluu Argo- Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saaren pinta-ala on noin 0,52 neliökilometriä ja se on asumaton (vuonna 2011). Hallinnollisesti Ypsilí kuuluu Aíginan kuntaan, Saarten alueyksikköön ja Attikan alueeseen. Saaren länsipuolella sijaitsevat samaan saariryhmään kuuluvat Ágios Ioánnis ja Ágios Thomás. == Lähteet == Luokka:Diapória Nisiá
Oinoússes (Messenia)

Oinoússes (, ”Messenian Oinoússes”) on pieni Kreikan saariryhmä, joka kuuluu Jooniansaarten saariryhmään ja jonka saaret sijaitsevat Joonianmeressä Messenian etelärannikon edustalla. Hallinnollisesti saaret kuuluvat Pýlos- Néstoraksen kuntaan, Messenian alueyksikköön ja Peloponnesoksen alueeseen. Saariryhmän suurimmat saaret ovat Schíza, Sapiéntza ja Venétiko. Näistä ainoastaan Sapiéntza on asuttu; vuonna 2011 siellä oli 2 asukasta. Saaret muodostavat Natura-verkostoon kuuluvan suojelualueen. == Saaret == Saariryhmän saaret ovat: Nimi Väkiluku (2011) Pinta-ala (km²) 1 Schíza 0 12,3 2 Sapiéntza 2 9,1 3 Venétiko 0 0,92 4 Agía Marína 0 0,50 5 Bómpa 0 0,048 6 Dýo Adélfia, läntinen 0 0,037 7 Dýo Adélfia, itäinen 0 0,010 8 Avgó (Petrokáravo) 0 0,006 == Lähteet == *
Venétiko (Jooniansaaret)

Venétiko () eli Thiganoússa (Θηγανούσσα) on Kreikan saari, joka kuuluu Jooniansaariin ja tarkemmin Oinoússeen saariin. Se sijaitsee Joonianmeressä Peloponnesoksen niemimaan etelärannikolla Akrítaksen niemenkärjen edustalla. Saaren pinta-ala on noin 0,92 neliökilometriä ja se on asumaton. Hallinnollisesti Venétiko kuuluu Pýlos-Néstoraksen kuntaan, Messenian alueyksikköön ja Peloponnesoksen alueeseen. Saari muodostaa yhdessä muiden Oinoússeen saarten kanssa Natura 2000 -verkostoon kuuluvan suojelualueen. == Lähteet == Luokka:Oinoússes (Messenia)
Douglas C-54D-koneen katoaminen 1950

Yhdysvaltain ilmavoimien Douglas C-54D -kone katosi 26. tammikuuta 1950 matkalla Alaskasta Montanaan. Viimeinen radiokontakti koneeseen oli kello 17.09 noin kaksi tuntia lähdön jälkeen sen ollessa Yukonissa lähellä Snagin kylää. Etsintäoperaatioon osallistui 85 lentokonetta ja 7 000 miestä, mutta mitään jälkiä koneesta tai sen matkustajista ei löydetty == Lento == Lentokone oli osa ensimmäistä Strategic Support Squadronia, Strategic Air Commandia. Kahdeksan hengen miehistön lisäksi se kuljetti 36 matkustajaa, joista kaksi oli siviilejä: nainen ja hänen poikansa. Aikaisempi yritys lähteä liikkeelle viivästyi yhden moottorin ongelman vuoksi. Lennon reitti oli Anchoragesta Alaskasta Great Fallsiin Montanaan. Viimeinen radiokontakti saatiin myöhään iltapäivällä koneesta, jonka jälkeen se katosi. == Etsintä == Tunti sen jälkeen, kun se ei saapunut Montanaan, käynnistettiin "Operaatio Mike". Etsintään osallistui noin 85 amerikkalaista ja kanadalaista lentokoneita, jotka etsivät 350 000 neliökilometriä Tyynenmeren suunnasta päin. Tammikuun 30. päivänä etsinnässä mukana ollut 57. Fighter Wing C-47, ilmavoimien sarjanumero 45-1015, joutui lentoturmaan McClorton vuoristossa Whitehorse'n lähellä. Sen miehistön jäsenet loukkaantuivat, mutta kuolemantapauksia ei ollut. Lentäjä käveli 13 km Alaskan-moottoritielle.A search for answers | The Troy Messenger == Jälkiseuraukset == Etsinnät peruutettiin virallisesti 20. helmikuuta ja kaikki matkustajat todettiin kuolleiksi. == Lähteet == Luokka:Lento-onnettomuudet Kanadassa Luokka:Kadonneet lentokoneet Luokka:Vuoden 1950 lento-onnettomuudet Luokka:Yhdysvaltain ilmavoimien lento-onnettomuudet
Palaió Tríkeri

Palaió Tríkeri (; myös Palaió Trikéri, Παλαιό Τρικέρι) on Kreikan saari, joka sijaitsee Pagasitikóslahdessa Pílion niemimaan kärjen edustalla. Saaren pinta- ala on 2,5 neliökilometriä ja asukasluku 90 (vuonna 2011). Hallinnollisesti Palaió Tríkeri kuuluu Nótio Pílion kuntaan, Magnesian alueyksikköön ja Thessalian alueeseen. Saaren pääkylä on Palaió Tríkerin kylä (59 asukasta), joka sijaitsee saaren etelärannikolla. Saaren muut asutukset ovat kylät Ágios Geórgios (13 asukasta), Pýthos (11) ja Agía Sofía (7) sekä Neitsyt Marian luostari (Moní Panagías). == Lähteet == Luokka:Nótio Pílio Luokka:Pagasitikóslahden saaret
Alkyonidiensaaret

Alkyonidiensaaret () eli Alkyonídes (Αλκυονίδες) eli Kalá Nisiá (Καλά Νησιά, "Hyvät saaret") on Kreikan saariryhmä, joka sijaitsee Korintinlahden itäosassa. Se käsittää neljä pientä saarta, joista suurin on Zoodóchos Pigí. Saaret ovat asumattomia (vuonna 2011). Hallinnollisesti saaret kuuluvat Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen. Zoodóchos Pigín saarella on samanniminen luostari (Moní Zoodóchou Pigís). == Saaret == Saari Väkiluku (2011) Pinta-ala (km²) 1 Zoodóchos Pigí 0 0,71 2 Daskalió (Daskaleió) 0 0,22 3 Glaronísi 0 0,10 4 Prasonísi 0 0,01 == Lähteet == Luokka:Korintinlahden saaret Luokka:Loutráki- Perachóra-Ágioi Theódoroi
Alkyonides

Alkyonidit (, ) voi viitata seuraaviin: * alkyonidit, hahmoja kreikkalaisessa mytologiassa * Alkyonidiensaaret eli Alkyonídes, saariryhmä Korintinlahdessa Kreikassa
Ammoulianí

Ammoulianí () on pieni Kreikan saari, joka sijaitsee Singitikóslahdessa Chalkidikín niemimaan rannikolla, Athoksen niemimaan itärannikon edustalla. Saaren asukasluku on 529 (vuonna 2011). Hallinnollisesti Ammoulianí kuuluu Aristotéliin kuntaan, Chalkidikín alueyksikköön ja Keski-Makedonian alueeseen. Ensimmäiset asukkaat tulivat saarelle vuonna 1925. Tuolloin saarelle muutti väestöä erityisesti Marmaranmeren saarilta osana Kreikan ja Turkin väestönvaihtoa. Nykyisin saari on suosittu turistikohde ja siellä on monia hiekkarantoja. Ammoulianín kylä sijaitsee saaren pohjoisrannikolla. Saari on Kreikan pohjoisimpia asuttuja saaria. Ammoulianín kaakkoispuolella sijaitsevat Drénian saaret. == Lähteet == == Aiheesta muualla == Luokka:Aristotélis Luokka:Egeanmeren saaret
Diáporos

Diáporos () on pieni Kreikan saari, joka sijaitsee Singitikóslahdessa Sithonían niemen itärannikolla Fterotín kylän edustalla. Saaren pinta-ala on 3,2 neliökilometriä ja asukasluku 2 (vuonna 2011). Hallinnollisesti Diáporos kuuluu Sithonían kuntaan, Chalkidikín alueyksikköön ja Keski-Makedonian alueeseen. Se on osa Ágios Nikólaoksen kyläyhdyskuntaa. == Lähteet == Luokka:Egeanmeren saaret Luokka:Sithonía
Trizónia

Trizónia () on Kreikan saari, joka sijaitsee Korintinlahdessa Keski-Kreikan etelärannikolla Glyfádan, Chánian ja Spilián kylien edustalla. Se on Korintinlahden suurin saari. Saaren pinta-ala on 2,5 neliökilometriä ja asukasluku 64 (2011). Hallinnollisesti Trizónia kuuluu Dorídan kuntaan, Fokiin alueyksikköön ja Keski-Kreikan alueeseen. Trizónian kylä sijaitsee luonnonsatamalahdessa saaren itärannikolla. Saaren erottaa mantereesta noin 480 metriä leveä salmi. Mantereella sijaitsevat Chánia ja Spiliá kuuluvat saaren kanssa samaan Trizónian kyläyhdyskuntaan (Τοπική Κοινότητα Τριζονίων, Topikí Koinótita Trizoníon). == Lähteet == == Aiheesta muualla == Luokka:Dorída Luokka:Korintinlahden saaret
Heli Puura

Heli Puura (s. 24. elokuuta 1965 Kokkola) on suomalainen juristi, järjestöjohtaja ja poliitikko. Hän toimi kesäkuusta 2015 joulukuuhun 2017 Teollisuusalojen ammattiliiton (TEAM) puheenjohtajana. Tammikuusta 2018 alkaen hän toiminut kolmen ammattiliiton fuusion tuloksena syntyneen Teollisuusliiton toisena varapuheenjohtajana. Puura on koulutukseltaan oikeustieteen kandidaatti. Hän valmistui Helsingin yliopistosta vuonna 1990. Ylioppilaaksi hän kirjoitti Jyväskylän Lyseon lukiosta vuonna 1985. Ennen valintaansa TEAMin johtoon hän työskenteli kymmenen vuoden ajan STTK:ssa. Hän toimi aluksi järjestön lakimiehenä ja nimitettiin huhtikuussa 2013 sen sosiaaliasioiden päälliköksi. Hän on toiminut myös muun muassa SAK:n lakimiehenä vuosina 1991–1995, Kemianliiton lakimiehenä ja sopimussihteerinä vuosina 1995–1999 sekä sosialidemokraattisen eduskuntaryhmän eduskuntasihteerinä vuosina 1999–2005. Puura on puoluetaustaltaan sosialidemokraatti. Hän oli vuosina 2005–2012 Helsingin kaupunginvaltuuston ja vuosina 2005–2006 kaupunginhallituksen jäsen. Hän on toiminut vuodesta 2015 Helsingin Työväenyhdistyksen valtuuston puheenjohtajana. Puura on naimisissa ja hänellä on kolme lasta. == Lähteet == Luokka:Helsingin kaupunginvaltuutetut Luokka:Suomalaiset ammattiyhdistysjohtajat Luokka:Suomalaiset juristit Luokka:Suomen Sosialidemokraattisen Puolueen poliitikot Luokka:Vuonna 1965 syntyneet Luokka:Elävät henkilöt
Pietarin läntinen ohitustie

thumb|Ohitustie Pietarin kohdalla. Pietarin läntinen ohitustie eli ZSD () on Venäjällä Pietarin kaupungin halkaiseva maksullinen moottoritie, joka yhdistyy etelässä Pietarin kehätiehen ja pohjoisessa Valkeasaaressa valtatiehen A 181 ja edelleen Suomeen johtavaan valtatiehen M10. Tien pituus on 46,6 km ja siinä on 4–8 kaistaa. Sen ensimmäisen osan rakentaminen aloitettiin vuonna 2005. Suurin nopeusrajoitus on 110 km/h. http://nch-spb.com/o-proekte/ Tie on jaettu 3 osuuteen: * eteläinen osuus: Pietarin kehätie – Pietarin suursatama (8,7 km) * keskimmäinen osuus: Pietarin suursatama – Primorski prospekt (11,7 km) (rakenteilla) * pohjoinen osuus: Primorski prospekt – valtatie A 181 (26,4 km). === Tietulli === Moottoritiellä tienkäyttömaksut maksetaan tietullien tarkastuspisteillä. Tie on jaettu 5 hintavyöhykkeeseen: eteläinen osuus kuuluu vyöhykkeisiin 1 ja 2 ja pohjoinen osuus vyöhykkeisiin 3, 3a ja 4. Ajoneuvokohtainen hinnoittelu on jaettu 4 eri hintaluokkaan. Lisäksi yöllä (0:00–6:00) hinnoittelu on halvempi kuin päivällä (6:00–0:00).http://nch- spb.com/ekspluataciya/oplata/ http://www.whsd.ru/tarifnaja-setka.html == Lähteet == == Aiheesta muualla == Luokka:Venäjän tiet Luokka:Pietari
Masuda (täsmennyssivu)

Masuda voi tarkoittaa: == Maantiede == * Masuda, Japanin Shimanen prefektuurin kaupunki * Masuda, Japanin Akitan prefektuurin entinen maaseutukaupunki == Henkilöt == * Chikashi Masuda (s. 1985), japanilainen jalkapalloilija * Jun’ichi Masuda (s. 1968), japanilainen pelimusiikin säveltäjä * Kento Masuda (s. 1973), japanilainen säveltäjä, muusikko ja taiteilija * Tadatoshi Masuda (s. 1973), japanilainen jalkapalloilija * Toshio Masuda (s. 1927), japanilainen elokuvaohjaaja
UEFA Super Cup 2015

UEFA Super Cup 2015 oli järjestyksessään 40. UEFA Super Cup. Se pelattiin 11. elokuuta 2015 Boris Paitšadzen stadionilla, Tbilisissä. Ottelussa kohtasivat Mestarien liigan kauden 2014–2015 voittaja FC Barcelona ja Eurooppa-liigan kauden 2014–2015 voittaja Sevilla FC. Barcelona voitti ottelun jatkoajan jälkeen 5–4. UEFA ilmoitti ensin pelipaikaksi Mikheil Meskhi Stadiumin, joka sijaitsee myös Tbilisissä. Myöhemmin ottelu siirrettiin Boris Paitšadzen stadionille. ==Ottelu== ==Lähteet== == Aiheesta muualla == Luokka:UEFA Super Cup Luokka:Vuoden 2015 jalkapallo Luokka:Georgian jalkapallo Luokka:Tbilisin urheilu
Nils Larsen

Nils Larsen (19. kesäkuuta 1900 Sandar, Norja – 29. syyskuuta 1976 Sandefjord, Norja) oli norjalainen merikapteeni ja valaanpyytäjä. Hän oli mukana useilla Antarktikselle suuntautuneilla tutkimusmatkana ja toimi myös niillä kapteenina. Larsen oli myös ensimmäinen ihminen, joka astui maihin Pietari I:n saarella. == Elämä == Larsen syntyi Sandarissa 1900. Merille hän lähti vuonna 1915. Hän suoritti 1927 korkeimman kansipäällystön kokeen ja liittyi Thor Dahlin yritykseen, jossa työskenteli koko uransa. Larsen oli Norvegian perämiehenä 1927–1928 ensimmäisellä Lars Christensenin lähettämällä Antartiksen-tutkimusmatkalla. Matkalla oli Norjan hallituksen virallinen lupa ottaa Norjan nimiin valtaamattomat maat. Retkikunta julisti Bouvet’nsaaren kuuluvan Norjalle 1. joulukuuta 1927. Norvegian toisella tutkimusmatkalla 1928–1928 Larsen oli laivan kapteenina. Retkikunta julisti Pietari I:n saaren Norjalle 2. helmikuuta 1929, ja Larsen oli ensimmäinen ihminen, joka vieraili saaren maaperällä. Hän oli kapteenina myös vuosina 1929–1930 ja 1930–1931 tehdyillä, Hjalmar Riiser-Larsenin johtamilla matkoilla. Matkojen aikana kartoitettiin Kuningatar Maudin maata, jota Norja vaati itselleen vuonna 1939. Larsen oli 1933–1934 ensimmäisenä perämiehenä Thorshavn-aluksella tehdyllä tutkimusmatkalla, joka oli viimeinen Christensenin rahoittama. Larsen oli myös tarkkailijana sen aikana tehdyllä lennolla, jota ohjasi Alf Gunnestad. Larsen oli uudestaan kapteenina 1947–1948, jolloin norjalaisten valaanpyyntiyritysten liitto järjesti tutkimusmatkan Brategg-aluksella. Se tehtiin yhteistyönä Norjan maantietellisen seuran kanssa, ja sitä pidettiin Maudheim- tutkimusmatkan valmisteluna. == Lähteet == Luokka:Norjalaiset henkilöt Luokka:Merikapteenit Luokka:Vuonna 1900 syntyneet Luokka:Vuonna 1976 kuolleet
Hugo Manninen

Hugo Teofilus Manninen (5. elokuuta 1902 Taipalsaari – 26. marraskuuta 1990 Varkaus) oli suomalainen myymälänhoitaja ja Suomen kansan demokraattisen liiton kansanedustaja. Mannisen vanhemmat olivat vaatturi Walter Manninen ja Hilma Maria Tolmunen. Hän kävi kansakoulun ja työskenteli harjoittelijana, myyjänä ja myymälänhoitajana osuusliikkeissä muun muassa Kiuruvedellä, Maaningalla, Tervossa ja Leppävirralla vuosina 1918–1937. Hän oli sitten Osuusliike Työn Voiman myymälänhoitajana Varkaudessa 1937–1938 ja 1940–1945 sekä myymäläntarkastajana Enson osuusliikkeessä 1938–1940. Manninen oli SKDL:n kansanedustajana 1945–1970 edustaen Kuopion läänin läntistä vaalipiiriä 1945–1962 ja Kuopion läänin vaalipiiriä 1962–1970. Hän oli myös eduskunnan pankkivaltuusmiehenä ja toimi presidentin valitsijamiehenä vuosien 1950, 1956, 1962 ja 1968 presidentinvaaleissa. Manninen oli lisäksi Varkauden kauppalan- ja kaupunginvaltuuston jäsen ja hän kuului muun muassa OTK:n hallintoneuvostoon ja johtokuntaan sekä Peruspankin hallintoneuvostoon. 1960-luvulla Manninen toimi Kulttuurityön Keskuksen puheenjohtajana.; Manninen oli naimisissa vuodesta 1925 Elli Esteri Roikon kanssa. == Teoksia == * Tahdotko turpiisi, kysyi Kekkonen: kaskuja ja muistelmia. Marxilainen foorumi-julkaisusarja 4. Demokraattinen sivistysliitto, Marxilainen foorumi, SKP:n Varkauden osasto ja Taulumäki ry, 1993. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:Varkauden kaupunginvaltuutetut Luokka:Pohjois-Savon vaalipiiri Luokka:Vuonna 1902 syntyneet Luokka:Vuonna 1990 kuolleet
Toivo Åsvik

Toivo Aleksanteri Åsvik (28. helmikuuta 1917 Vaasa – 31. tammikuuta 1988 Vaasa) oli suomalainen työmies, toimitsija ja Suomen kansan demokraattisen liiton kansanedustaja. Åsvikin vanhemmat olivat puusorvari Viktor Åsvik ja Amalia Tervonen. Hän kävi kansakoulun ja myöhemmin Sirola-opiston. Åsvik työskenteli valurina Vaasassa 1932–1938 ja satamatyömiehenä 1940–1941. Jatkosodan aikana 1941–1944 hän oli vankilassa poliittisista syistä. Vapauduttuaan Åsvik toimi Suomen demokraattisen nuorison liiton Vaasan piirin sihteerinä 1944–1947 ja Suomen kommunistisen puolueen Vaasan piirin toimitsijana 1947–1953. Åsvik oli Suomen kansan demokraattisen liiton kansanedustajana 1954–1962 edustaen Vaasan läänin eteläistä vaalipiiriä sekä 1962–1966 ja 1970–1975 edustaen Vaasan läänin vaalipiiriä. Hän toimi presidentin valitsijamiehenä vuosien 1956, 1962, 1968 ja 1978 presidentinvaaleissa. Åsvik oli lisäksi Vaasan kaupunginvaltuuston jäsenenä ja hän kuului muun muassa OTK:n hallintoneuvostoon ja oli Suomen kommunistisen puolueen Vaasan piirijärjestön puheenjohtajana. ==Lähteet== Luokka:Kansanedustajat Luokka:Vaasan kaupunginvaltuutetut Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Vaasan vaalipiiri Luokka:Vaasan läänin eteläinen vaalipiiri Luokka:Vuonna 1917 syntyneet Luokka:Vuonna 1988 kuolleet
Peruukkipensaat

Peruukkipensaat (Cotinus) ovat noin 3 metriä korkeita pensaita. Ne kuuluvat sumakkikasveihin. Niistä ainakin peruukkipensas eli puuteriperuukkipensas (Cotinus coggygria) kasvaa luonnonvaraisena Välimeren maissa. Koristekasvina sitä viljellään laajalti. Kukinnan jälkeen peruukkipensaan vihertävien kukkien kukkaperiin kehittyy pitkiä, punertavia karvamuodostumia ja kukinto alkaa muistuttaa peruukkia.Kodin suuri tietosanakirja, osa 10 (1979), s. 363. Lehdet ovat munanmuotoiset. == Lähteet == == Aiheesta muualla == * Finto: Kassu – Kasvien suomenkieliset nimet: Peruukkipensaat (Cotinus) * Suomen Lajitietokeskus: Peruukkipensaat – Cotinus * ITIS: Cotinus * United States Department of Agriculture (USDA): Cotinus * Flora of China: Cotinus Luokka:Sumakkikasvit
Arthur von Posadowsky-Wehner

Arthur von Posadowsky-Wehner (3. kesäkuuta 1845 – 23. lokakuuta 1932) oli saksalainen konservatiivinen poliitikko ja valtiomies. Hän palveni mm. Saksan rahaministeriössä 1893–1897 sekä Preussin valtioministerinä ja varavaltakunnankanslerina 1897–1907. Posadowsky-Wehner opiskeli lakia Berliinissä, Heidelbergissa ja Breslaussa. Vuonna 1871 hänet valittiin Posenin provinssin hallitukseen. Posadewsky-Wehner oli ehdolla Saksan presidentiksi vuoden 1919 presidentinvaaleissa, mutta hävisi Friedrich Ebertille.Friedrich Ebert (Archontology.org) Hän toivoi monien muiden tavoin Saksan palaamista monarkiaan ja puhui asiasta intohimoisesti Weimarin tasavallan alkuaikoina 1919Jones 2020, s. 81, mutta vastusti Wolfgang Kappin vallankaappausyritystä alkuvuonna 1920.Jones 2020, s. 100 Hän oli myöhemmin Saksalaiskansallisen kansanpuolueen edustaja maan valtiopäivillä.Jones 2020, s. 339 ==Lähteet== * === Viitteet === Luokka:Saksalaiset poliitikot Luokka:Saksan valtiovarainministerit Luokka:Vuonna 1845 syntyneet Luokka:Vuonna 1932 kuolleet
Park&Suites Arena

Park&Suites; Arena on vuonna 2010 avattu areena Montpellier’ssa, Ranskassa. Urheilutapahtumissa sen katsojakapasiteetti on noin 10 000http://www.sportando.com/en/national-teams/national- teams/144890/eurobasket-2015-montpellier-we-have-a-problem.html. Areenan käyttäjiin kuuluu käsipalloseura Montpellier Agglomération Handball. Areenalla järjestettiin rytmisen voimistelun vuoden 2011 MM-kilpailut, telinevoimistelun EM-kilpailut 2015http://www.gymnasticsresults.com/euro/2015/montpellier.html ja koripallon vuoden 2015 EM-kilpailujen yksi alkulohko. == Lähteet == == Aiheesta muualla == * Areenan kotisivut Luokka:Urheiluhallit Luokka:Montpellier’n urheilu
Laahajoki

Laahajoki on Jyväskylän Puuppolassa sijaitseva joki, joka laskee Korttajärvestä Alvajärveen.Jyväskylän karttapalvelu; Jyväskylän kaupunki Sen rantaviivan pituus on 0,8 kilometriä. Laahajokea ruopattiin laivaliikenteen vuoksi. Matinmäen asuinalue sijaitsee Laahajoen itäpuolella. Laahajoki on ollut Palokan kylän pohjoinen rajaPalokka - historiaa; Palokkalehti 23.1.2012 . == Lähteet == Luokka:Jyväskylän joet Luokka:Alvajärven–Korttajärven alue
Linnakankaan koulu

Linnakankaan koulu on Kempeleen Linnakankaan asuinalueella monitoimitalo Linnakangastalossa oleva peruskoulu. Koulu sijaitsee noin neljä kilometriä kunnan keskustaajamasta itään. Koulussa annetaan esiopetusta, ja perusopetusta luokka-asteille 1–9. Koulun rehtorina toimii Timo Kalermo. ==Linnakangastalo== Monitoimitalo Linnakangastalossa on peruskoulun lisäksi liikuntasali, nuorisotilat, asukastupa ja Linnakankaan lähikirjasto. Lapsia talossa on noin 1 100, ja eri kasvatusalan työntekijöitä noin 120. Linnakangastalon rakentaminen aloitettiin huhtikuussa 2007. Suunnittelusta vastasivat Arkkitehtitoimisto Väisänen Oy:n arkkitehdit Veli Kulusjärvi ja Susanna Uhari. Rakennus oli suunnitteilla rakentaa jo muutama vuosi aiemmin, mutta hanke viivästyi valtionavun saamisen takia. Rakennus otettiin käyttöön heinäkuussa 2008. Rakennukseen tehtiin laajennusta vuonna 2018. ==Lähteet== Luokka:Kempeleen oppilaitokset Luokka:Kempeleen rakennukset ja rakennelmat Luokka:Suomen peruskoulut
Paanalansaari

Paanalansaari on noin 5 km pitkä saari Kynsivedessä Laukaan ja Hankasalmen rajalla. Saari on Suomen sisävesien 70. suurin saari. Saaren luoteisreunassa sijaitseva Kaivannonvuori nousee järven pinnasta yli 70 metriä korkeammalle. Saareen on siltayhteys lounaispuolelta Kaivannon kanavan yli. Saarelle pääsee kaakosta Hankasalmen puolelta Paanalansalmen yli lossillaKivat käyntikohteet, Paanalan lossi; Hankasalmi.fi . Saaren luoteisosassa on Uittovuori, jolta on löydetty Uittovuoren kalliomaalaus. == Lähteet == Luokka:Laukaan saaret Luokka:Hankasalmen luonto
Golestan (yritys)

Golestan on Iranissa toimiva elintarviketuontiin keskittynyt yritys, joka aloitti toimintansa vuonna 1953. Se tuo maahan muun muassa teetä, riisiä, pähkinöitää, rusinoita, ruokaöljyä, säilykkeitä, hilloja ja mausteita. Yritys on Iranin suurin teen maahantuoja ja hallitsee omilla ja edustamillaan tuotemerkeillä (Twinings, Golestan, Golkis, Lamb, Camel) iranilaisia teemakkinoita. Golestan raportoi maan teekulutuksen olevan 110–120 milj. kilogrammaa vuodessa eli noin 1,5 kg/hlö. Teentuonnin, jota Golestan suurimpana maahantuojana, pakkaajana ja jakelijana edustaa, osuuden todetaan nousseen 95 prosenttiin teenkulutuksesta. Tästä salakuljetetulla teellä on suuri osuus. Golestanin osuuden arvioitiin olleen noin 39 prosenttia teen vähittäismarkkinoista vuonna 2014.Tea in Iran 3/2015, euromonitor.com, viitattu 12.8.2015, ==Lähteet== Luokka:Iranilaiset yritykset Luokka:Teetalot
Al Maktoumin kansainvälinen lentoasema

Al-Maktoumin kansainvälinen lentoasema (; IATA: DWC, ICAO: OMDW) tai Dubai World Central − al-Maktoumin kansainvälinen lentoasema on Arabiemiraattien liiton Jebel Alissa sijaitseva, Dubaita palveleva kansainvälinen lentoasema. Lentoaseman ensimmäinen vaihe ja ensimmäinen kiitotie otettiin käyttöön rahtiliikenteelle 27. kesäkuuta 2010 ja henkilöliikenteelle 27. lokakuuta 2013. Alkuvaiheessa lentoaseman matkustajakapasiteetiksi kerrottiin 5-7 miljoonaa matkustajaa vuodessa. Al-Maktoumia on tarkoitus laajentaa merkittävästi tulevina vuosina, sillä se tähtää maailman suurimmaksi lentoasemaksi. Vuonna 2014 tehtiin päätös erittäin mittavasta, kustannusarvoiltaan 32 miljardin Yhdysvaltain dollarin suuruisesta laajennushankkesta. Kolmivaiheisen laajennusprojektin tavoitteena on kasvattaa lentoasema viiden kiitotien ja 220 miljoonaan matkustajan vuosikapasiteetin superlentoasemaksi. Dubaissa järjestetään arabimaiden ensimmäinen maailmannäyttely vuonna 2020. Dubai aikoo rakentaa maailmannäyttelyyn mennessä Dubai World Central -nimellä markkinoitua, Jebel Alin sataman ja Al-Maktoumin kansainvälisen lentoaseman välille rakennettavaa kaupunginosaa laajemminkin. Al-Maktoumin kansainvälinen lentoasema rakennettiin Dubain toiseksi kansainväliseksi lentoasemaksi vilkkaan Dubain kansainvälisen lentoaseman ruuhkauduttua. Sittemmin myös Dubain kansainvälistä lentoasemaa on kehitetty edelleen kasvavaa matkustajavirtaa ajatellen. Gulf Air lensi ensimmäisen lentonsa al-Maktoumin kansainväliselle lentoasemalle joulukuussa 2013, jolloin siitä tuli ensimmäinen täyden palvelun lentoyhtiö, joka käynnisti toimintansa lentokentällä. Ensimmäisenä kokonaisena matkustajaliikennettä palvelevana toimintavuotenaan (2014) al-Maktoumin kansainvälisen lentoaseman kautta kulki 845 046 matkustajaa. Rahtimäärä kasvoi 758,4 miljoonaan kilogrammaan. Rahtimäärä kasvoi edellisvuodesta yli 260 prosenttia. Muutos selittyy osittain pyrkimyksellä siirtää rahtiliikennettä Dubain kansainväliseltä lentoasemalta uudelle lentoasemalle. Lisäksi Dubain kansainvälisen lentoaseman toista pääkiitotietä kunnostettiin ja se oli suljettuna 80 päivää, jonka aikana lentoliikennettä ohjattiin al-Maktoumin lentoasemalle. ==Lähteet== ==Aiheesta muualla== *OMDW Dubai/Al Maktoum International Airport (skyvector.com) *Al Maktoum International (pdf, esite, 2013; huom. tiedosto latautuu hitaasti) (dubaiairports.ae) Luokka:Arabiemiraattien lentoasemat Luokka:Dubain rakennukset ja rakennelmat Kansainvälinen lentoasema